title: Sesayut
text: TATEBASAN PANCA KELUD, madasar antuk dulang duwurnyané susunin antuk aled sesayut, duwurnyané dagingin tumpeng poleng maplekir asiki, kawangen 5, padhang lepas 5 katih, muncuk ambengan 5 muncuk, angget sehet mingmang, sesanganan, raka-raka sejangkep nyané, penyeneng alit (tahenan) 1, pras alit 1, sampyan nagasari, canang pahyasan. Saha maweweh sesayut nyatur désa, sané kangin matatakan antuk aled sesayut alit, madaging tumpeng putih asiki, maulam nyalian, sané kelod matatakan aled sesayut madaging tumpeng barak asiki, maulam udang, sané kawuh metatakan aled sesayut madaging tumpeng kuning asiki, maulam yuyu, sané kaja metatakan aled sesayut madaging tumpeng selem asiki, maulam lele, sané ring tengah metatakan antuk aled sesayut madaging tumpeng brumbun asiki, maulam sradu, padha madaging sesanganan raka-raka sejangkep nyané, sampyan nagasari pada ngawa soang-soang tumpeng, kalungah nyuh gading 1, coblong 1, payuk peré 1. Sesayut puniki ka-anggén ri kala upacara Bhuta Yadnya utawi ring padengen-gengenan sadurungé pacang mapawintenan Kepemangkuan.